Heroiline maastikumaal
Heroiline maastikumaal ehk heroiline maastik on maastikumaali tüüp, mis kujutab idealiseeritud loodusvaadet ja stafaažina selles motiive antiikarhitektuurist ja antiikmütoloogiast. Heroiline maastik oli levinud maaližanr 17.–19. sajandil, 17. sajandil eelkõige Prantsusmaa maalikunstis. Žanri alusepanijaks peetakse Nicolas Poussini, veel viljelesid seda Claude Lorrain, Joseph Anton Koch, Carl Rottmann.